CELEX: 32017D2354
Language: lt
Date: 2017-12-14 00:00:00
Title: 2017 m. gruodžio 14 d. Komisijos įgyvendinimo sprendimas (ES) 2017/2354, kuriuo leidžiama išplėsti ispaninio šalavijo (Salvia hispanica) sėklų naudojimo kaip naujos maisto sudedamosios dalies pagal Europos Parlamento ir Tarybos reglamentą (EB) Nr. 258/97 paskirtį (pranešta dokumentu Nr. C(2017) 8470)

16.12.2017   
            
            
               LT
            
            
               Europos Sąjungos oficialusis leidinys
            
            
               L 336/49
            
         KOMISIJOS ĮGYVENDINIMO SPRENDIMAS (ES) 2017/2354
   2017 m. gruodžio 14 d.
   kuriuo leidžiama išplėsti ispaninio šalavijo (Salvia hispanica) sėklų naudojimo kaip naujos maisto sudedamosios dalies pagal Europos Parlamento ir Tarybos reglamentą (EB) Nr. 258/97 paskirtį
   
      
         (pranešta dokumentu Nr. C(2017) 8470)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               Komisijos sprendimu 2009/827/EB (2) pagal Reglamentą (EB) Nr. 258/97 buvo leista pateikti rinkai ispaninio šalavijo (Salvia hispanica) sėklas kaip naują maisto sudedamąją dalį, skirtą naudoti duonos gaminiuose;
            
         
               (2)
            
            
               Komisijos įgyvendinimo sprendimu 2013/50/ES (3) pagal Reglamentą (EB) Nr. 258/97 buvo leista išplėsti ispaninio šalavijo (Salvia hispanica) sėklų kaip naujos maisto sudedamosios dalies paskirtį ir leisti jas naudoti šiose papildomose maisto produktų kategorijose: kepiniuose, pusryčių javainiuose, vaisių, riešutų ir sėklų mišiniuose ir kaip pačias fasuotas ispaninio šalavijo sėklas;
            
         
               (3)
            
            
               2015 m. rugsėjo 18 d. Airijos Maisto saugos tarnyba, vadovaudamasi Reglamentu (EB) Nr. 258/97, paskelbė raštą, kuriuo leidžiama išplėsti ispaninio šalavijo (Salvia hispanica) sėklų kaip naujos maisto sudedamosios dalies naudojimą ir leisti jas naudoti papildomose maisto produktų kategorijose, t. y. vaisių sultyse ir vaisių sulčių mišiniuose;
            
         
               (4)
            
            
               2016 m. rugsėjo 5 d. bendrovė „MEGGLE Hrvatska d.o.o.“ Kroatijos kompetentingai institucijai pateikė prašymą išplėsti ispaninio šalavijo (Salvia hispanica) sėklų kaip naujos maisto sudedamosios dalies naudojimą ir leisti jas naudoti papildomose maisto produktų kategorijose, t. y. jogurte;
            
         
               (5)
            
            
               2017 m. sausio 11 d. kompetentinga Kroatijos institucija pateikė pirminio vertinimo ataskaitą. Toje ataskaitoje ji padarė išvadą, kad iš ispaninio šalavijo (Salvia hispanica) sėklų naudojimo paskirties išplėtimas ir siūlomas didžiausias leidžiamas naudoti kiekis atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (6)
            
            
               2017 m. sausio 16 d. Komisija pradinio vertinimo ataskaitą persiuntė kitoms valstybėms narėms;
            
         
               (7)
            
            
               per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį kitos valstybės narės pareiškė pagrįstų prieštaravimų, visų pirma susijusių su tuo, jog trūksta informacijos. Pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Ispaninio šalavijo (Salvia hispanica) sėklos, kaip nurodyta šio sprendimo priede, gali būti pateikiamos Sąjungos rinkai kaip nauja maisto sudedamoji dalis, skirta naudoti jogurte, kai didžiausias sveikų ispaninio šalavijo sėklų kiekis 100 g jogurto yra 1,3 g arba didžiausias sveikų ispaninio šalavijo sėklų kiekis 330 g jogurto (porcija) yra 4,3 g.
   2 straipsnis
   Šiuo sprendimu leidžiamų ispaninio šalavijo (Salvia hispanica) sėklų pavadinimas, nurodomas ženklinant jų turinčius maisto produktus, yra „Ispaninio šalavijo (Salvia hispanica) sėklos“.
   3 straipsnis
   Šis sprendimas skirtas „MEGGLE Hrvatska d.o.o.“, Zeleno polje 34, 31 000 Osijek, Kroatija.
   
      Priimta Briuselyje 2017 m. gruodžio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
   
      (2)  2009 m. spalio 13 d. Komisijos sprendimas 2009/827/EB, kuriuo leidžiama tiekti rinkai ispaninio šalavijo (Salvia hispanica) sėklas kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 294, 2009 11 11, p. 14).
   
      (3)  2013 m. sausio 22 d. Komisijos įgyvendinimo sprendimas 2013/50/ES, kuriuo leidžiama išplėsti ispaninio šalavijo (Salvia hispanica) sėklų kaip naujos maisto sudedamosios dalies paskirtį pagal Europos Parlamento ir Tarybos reglamentą (EB) Nr. 258/97 (OL L 21, 2013 1 24, p. 34).
   
      PRIEDAS
      
         ISPANINIO ŠALAVIJO (SALVIA HISPANICA) SĖKLŲ SPECIFIKACIJOS
      
      
         Aprašymas
      
      Ispaninis šalavijas (Salvia hispanica) – vasarinis metinis žolinis augalas, priskiriamas Labiatae šeimai. Nuėmus derlių sėklos valomos mechaniškai. Žiedai, lapai ir kitos augalo dalys pašalinamos.
      
         Ispaninio šalavijo (Salvia hispanica) sėklų sudėtis
      
      
                  Sausoji medžiaga
               
               
                  91–96 %
               
            
                  Baltymai
               
               
                  19–25,6 %
               
            
                  Riebalai
               
               
                  28–34 %
               
            
                  Angliavandeniai (1)
                  
               
               
                  24,6–41,5 %
               
            
                  Žalia ląsteliena (2)
                  
               
               
                  20–32 %
               
            
                  Pelenai
               
               
                  4–6 %
               
            
         (1)  Angliavandeniai apima ląstelienos kiekį (ES: CH yra sudėtyje esantys angliavandeniai = cukrus + krakmolas).
      
         (2)  Žalia ląsteliena yra ląstelienos, sudarytos daugiausia iš nevirškinamos celiuliozės, pentozanų ir lignino, dalis.